AIŠKINAMASIS RAŠTAS

Dėl darbo sutarties nutraukimo su Molėtų pedagoginės psichologinės tarnybos direktore Ramune Vidžiūniene

**1.Parengto tarybos sprendimo projekto tikslai ir uždaviniai**

Molėtų rajono savivaldybės taryba 2018 m. kovo 29 d. priėmė sprendimą B1-79, nustatantį, kad nuo 2018 m. rugsėjo 1 d. Molėtų švietimo centras ir Molėtų pedagoginė psichologinė tarnyba sujungimo būdu reorganizuojama į Molėtų r. švietimo pagalbos tarnybą.

Sprendimo tikslas – nutraukti darbo sutartį su Molėtų pedagoginės psichologinės tarnybos direktore Ramune Vidžiūniene, išmokėti 2 mėnesių jos vidutinio darbo užmokesčio dydžio išeitinę išmoką. Ramunė Vidžiūnienė Molėtų pedagoginės psichologinės tarnybos direktoriaus pareigas eina nuo 2001 metų rugpjūčio 27 d.

Pagal Lietuvos Respublikos darbo kodekso 57 str. 1 dalies 1 punkto nuostatas darbdavys turi teisę nutraukti neterminuotą darbo sutartį prieš terminą, kai darbuotojo atliekama darbo funkcija darbdaviui tampa pertekline dėl darbo organizavimo pakeitimų ar kitų priežasčių, susijusių su darbdavio veikla; o pagal DK 57 str. 8 dalį atleidžiamam darbuotojui turi būti išmokėta dviejų jo vidutinių darbo užmokesčių dydžio išeitinė išmoka.

 Pagal LR vietos savivaldos įstatymo 16 str. 2 d. 21 p. nuostatą savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka yra išimtinės savivaldybės tarybos kompetencijos klausimas.

 Pagal LR švietimo įstatymo 59 str. 1 d. nuostatas savivaldybės [švietimo](http://litlex.molsav.lt/LL.DLL?Tekstas=1?Id=2550&Zd=%F0vietimo%2B&BF=4" \l "511z) įstaigos vadovą viešo konkurso būdu į pareigas penkeriems metams skiria ir iš jų atleidžia, viešą konkursą [švietimo](http://litlex.molsav.lt/LL.DLL?Tekstas=1?Id=2550&Zd=%F0vietimo%2B&BF=4#511z) įstaigos vadovo pareigoms eiti organizuoja savininko teises ir pareigas įgyvendinanti institucija ar jos (jo) įgaliotas asmuo.

**2. Šiuo metu esantis teisinis reglamentavimas:** ,,

 Lietuvos Respublikos darbo kodekso 57 str. 1 d. 11 p., 8 dalis;

 Lietuvos Respublikos vietos savivaldos įstatymo 16 straipsnio 2 d. 21 p., 4 dalis;

 LR švietimo įstatymo 59 str. 1 d.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių nenumatoma.

**4. Priemonės sprendimui įgyvendinti**

 Priimtas savivaldybės tarybos sprendimas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Biudžetinės įstaigos Molėtų pedagoginės psichologinės tarnybos biudžete numatytos lėšos.

**6. Vykdytojai, įvykdymo terminai**

 Molėtų pedagoginė psichologinė tarnyba, savivaldybės meras.

**7. Sprendimo projekto rengėjas**

 Bendrojo skyriaus vedėja Irena Sabaliauskienė